Paluru kandali darek ka udaro

Paluru kandali darek ka udaro (bahaso Inggirih: surface-to-air missile, SAM) adolah paluru kandali nan dirancang untuak ditembakkan dari darek atau dari kapa parmukaan untuak manghancuakan target di udaro, ajak kapa tabang dan helikopter.

SAM di darek tapasang pado instalasi tatok atau pado kandaraan paluncua. SAM nan paliang ketek dapek ditembakkan dek ciek urang, iyolah manggunoan paluncua nan ditembakkan dari ateh bahu. SAM jinih iko disabuik Sistem Partahanan Udaro Man-Portable (Man-Portable Air Defence Systems, ManPADS). ManPADS buatan Soviet alah banyak diekspor ka saluruah dunia, dan masih dapek ditamui hinggo kini. Nagara-nagara lain alah juo mulai mambuek ManPADS inyo masiang-masiang.

Kandaraan paluncua nan membao SAM dapek manggunoan roda biaso maupun roda rantai. Kandaraan iko biasonyo dirancang khusus untuak menembakkan SAM. SAM nan labiah godang ditembakkan dek paluncua tatok, nan digarakkan dangan caro diderek.

SAM jua sangat lazim tapasang pado kapa parang. Sadonyo kapa parang pado dasarnyo dapek dipasang SAM, bahkan SAM angkatan lauik sangek dibutuhkan untuak sadonyo kapa parang nan ado di garih muko. Babarapo kapa parang dibuek juo khusus untuak malakukan paparangan anti pasawat udaro, misalnyo kapal cruiser kelas Ticonderoga nan diparsanjatoi sistem tempur Aegis.

Target untuak SAM nan diluncuakan dari kandaraan atau kapa biasonyo didapek jo radar, lalu ditembakkan satalah target "takunci". Sabalunnyo calon target akan diidentifikasi, apo tu iyolah kawan atau musuh.

Carito

Ide partamo nan dikatahui untuak rudal parmukaán-ka-udaro nan dipandu iyolah pado taun 1925, katiko sistem beam riding diusulkan dimano roket akan mangikuti sinar lampu sorot ka target. Sabuah sel selenium dipasang di ujuang masiang-masiang ampek sirip ekor roket, dangan sel manghadok ka balakang. Katiko ciek sel selenium indak lai barado di berkas cahayo, itu akan diarahkan ka arah nan balawanan baliak ka berkas cahayo. 

Rujuakan

Caliak pulo
 Tentara Nasional Indonesia

Pautan lua

  Berbagai rudal darat ke udara di situs fas.org 
  Berbagai rudal darat ke udara Rusia 
  Berbagai rudal darat ke udara AS